CELEX: 32010R0310
Language: hr
Date: 2010-04-09 00:00:00
Title: Uredba Komisije (EU) br. 310/2010 od 9. travnja 2010. o razvrstavanju određene robe u kombiniranu nomenklaturu

02/Sv. 016
            
            
               HR
            
            
               Službeni list Europske unije
            
            
               175
            
         32010R0310
   
               L 094/27
            
            
               SLUŽBENI LIST EUROPSKE UNIJE
            
            
               09.04.2010.
            
         
      UREDBA KOMISIJE (EU) br. 310/2010
   od 9. travnja 2010.
   o razvrstavanju određene robe u kombiniranu nomenklaturu
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EEZ) br. 2658/87 od 23. srpnja 1987. o tarifnoj i statističkoj nomenklaturi i o Zajedničkoj carinskoj tarifi (1), a posebno njezin članak 9. stavak 1. točku (a),
   budući da:
   
               (1)
            
            
               Zbog osiguranja jedinstvene primjene kombinirane nomenklature priložene Uredbi (EEZ) br. 2658/87 potrebno je usvojiti mjere za razvrstavanje robe iz Priloga ovoj Uredbi.
            
         
               (2)
            
            
               Uredbom (EEZ) br. 2658/87 utvrđena su Opća pravila za tumačenje kombinirane nomenklature. Ta pravila odnose se na bilo koju drugu nomenklaturu koja se u cijelosti ili djelomično temelji na njoj ili kojom se uvode dodatni pododjeljci te koja je utvrđena posebnim odredbama Unije s ciljem primjene tarifa ili drugih mjera u vezi s robnom razmjenom.
            
         
               (3)
            
            
               U skladu s navedenim Općim pravilima, robu iz stupca 1 tablice iz Priloga potrebno je razvrstati pod odgovarajuće oznake KN iz stupca 2, a na temelju razloga navedenih u stupcu 3 te tablice.
            
         
               (4)
            
            
               Primjereno je da, u skladu s člankom 12. stavkom 6. Uredbe Vijeća (EEZ) br. 2913/92 od 12. listopada 1992. o Carinskom zakoniku Zajednice (2), korisnik može nastaviti navoditi obvezujuće tarifne informacije koje izdaju carinska tijela država članica u vezi s razvrstavanjem robe u kombiniranu nomenklaturu, a koje nisu u skladu s ovom Uredbom, i to tijekom razdoblja od tri mjeseca.
            
         
               (5)
            
            
               Mjere predviđene u ovoj Uredbi u skladu su s mišljenjem Odbora za Carinski zakonik,
            
         DONIJELA JE OVU UREDBU:
   Članak 1.
   Roba iz stupca 1 tablice iz Priloga razvrstava se u kombiniranu nomenklaturu sukladno odgovarajućim oznakama KN iz stupca 2 te tablice.
   Članak 2.
   Obvezujuće tarifne informacije koje izdaju carinska tijela država članica, a koje nisu u skladu s ovom Uredbom, mogu se nastaviti navoditi u skladu s člankom 12. stavkom 6. Uredbe (EEZ) br. 2913/92, tijekom razdoblja od tri mjeseca.
   Članak 3.
   Ova Uredba stupa na snagu dvadesetog dana od dana objave u Službenom listu Europske unije.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 9. travnja 2010.
      
         
            Za Komisiju,
         
            U ime Predsjednika,
         Algirdas ŠEMETA
         
         
            Član Komisije
         
      
   
   
      (1)  SL L 256, 7.9.1987., str. 1.
   
      (2)  SL L 302, 19.10.1992., str. 1.
   PRILOG
   
               Naziv robe
            
            
               Razvrstavanje
               (oznaka KN)
            
            
               Razlozi
            
         
               (1)
            
            
               (2)
            
            
               (3)
            
         
               Aparat u obliku prohodnih vrata koji se koristi na kontrolnim točkama u zračnim lukama (tzv. „masovni spektrometar”). Namijenjen je za otkrivanje nedozvoljenih tvari, kao što su eksplozivi i narkotici, uz uporabu tehnologije mobilne spektrometrije ionskih stupica (ITMS).
               Analiza se temelji na uzorcima zraka koje prolaze kroz polupropusnu opnu i ulaze u ionizacijsku komoru u kojoj izvor ionizacije odašilje beta čestice pri čemu nastaju ioni u plinskoj fazi. Ionizacija se potom usmjerava kroz cijev u kojoj električno polje ubrzava ione prema elektrodi skupljaču. Uzorci se potom analiziraju s obzirom na vrijeme koje je bilo potrebno da ioni stignu u skupljač. Sukladno tomu, aparat odvaja ioniziranu paru te zatim mjeri pokretljivost iona u električnome polju.
               Aparat ne koristi optičko zračenje.
            
            
               9027 80 17
            
            
               Razvrstavanje se utvrđuje u skladu s Općim pravilima 1. i 6. o tumačenju kombinirane nomenklature i tekstom oznaka KN 9027, 9027 80 i 9027 80 17.
               Proizvod se ne može razvrstati u tarifni broj 9022 kao aparat koji se temelji na uporabi beta zraka jer se zračenje koristi samo u pripremnom koraku za ionizaciju uzoraka prije njihove analize. Zračenje je tek početni stupanj u procesu kemijske analize za koju se koristi tehnologija spektrometrije.
               Aparati za fizikalnu ili kemijsku analizu, tzv. spektrometri, posebno se objašnjavaju u tarifnoj oznaci 9027.
               Budući da aparat ne koristi optičku radijaciju (UV, vidljiva, IR), razvrstava se u oznaku KN 9027 80 17 kao drugi aparati za fizikalne ili kemijske analize.